1Meusyukoe kheueh ubak TUHAN, sabab Gobnyan gét; geunaséh Gobnyan keukai dan abadi. 2Meusyukoe kheueh ubak Allah Nyang Mahamanyang; geunaséh Gobnyan keukai dan abadi. 3Meusyukoe kheueh ubak TUHAN Nyang Maharayeuk; geunaséh Gobnyan keukai dan abadi. 4Teuma Gobnyan nyang peugét buet-buet nyang ajaéb nyang raya luwa biasa; geunaséh Gobnyan keukai dan abadi. 5Deungon keubijaksanaan Gobnyan geupeujeuet langét; geunaséh Gobnyan keukai dan abadi. 6Gobnyan nyang leueng bumoe di ateueh ié; geunaséh Gobnyan keukai dan abadi. 7Gobnyan nyang peujeuet beunda-beunda nyang peutrang langét; geunaséh Gobnyan keukai dan abadi; 8mata uroe keu jikuasa uroe; geunaséh Gobnyan keukai dan abadi; 9geupeujeuet buleuen ngon bintang keu jikuasa malam, geunaséh Gobnyan keukai dan abadi. 10Geupoh maté aneuëk-aneuëk tuha bansa Meusé; geunaséh Gobnyan keukai dan abadi. 11Israel geupeuteubiet uluwa nibak nanggroe Meusé; geunaséh Gobnyan keukai dan abadi. 12deungon jaroe nyang teuga dan peukasa; geunaséh Gobnyan keukai dan abadi. 13Laôt Geulagah geuprah dua; geunaséh Gobnyan keukai dan abadi; 14Israel umat Gobnyan geuba u meurandeh laôt; geunaséh Gobnyan keukai dan abadi. 15Teuma raja nanggroe Meusé dan sipa-i jih nyan habéh geupeukaram u dalam geunaséh Gobnyan keukai dan abadi. 16Geupimpén umat Gobnyan geujak rot padang pasi; geunaséh Gobnyan keukai dan abadi. 17Geupeutaloe banmandum raja-raja nyang peukasa; geunaséh Gobnyan keukai dan abadi; 18geupoh maté banmandum raja-raja nyang meusyeuhu; geunaséh Gobnyan keukai dan abadi; 19Sihon, raja Amori; geunaséh Gobnyan keukai dan abadi; 20dan Og, raja Basan; geunaséh Gobnyan keukai dan abadi. 21Nanggroe awaknyan laju geucok geubri laju ubak umat Gobnyan; geunaséh Gobnyan keukai dan abadi; 22jeuet keuhak milék Israel hamba Gobnyan; geunaséh Gobnyan keukai dan abadi. 23Gobnyan hana geutuwoe ubak geutanyoe watée geutanyoe geupeutaloe; geunaséh Gobnyan keukai dan abadi. 24Geupeubeubaih geutanyoe nibak jaroe musoh; geunaséh Gobnyan keukai dan abadi. 25Tieb-tieb makhluk udeb geubri makheun; geunaséh Gobnyan keukai dan abadi. 26Meusyukoe kheueh ubak Allah nyang mat kuasa ateueh langét; geunaséh Gobnyan keukai dan abadi.
ace_Latn